Vikipediyada bu ad-soyadlı digər şəxslər haqqında da məqalələr var; bax: Fuad Əliyev.

**Fuad Ağası oğlu Əliyev** (4 aprel 1970, Bakı) — siyasətçi, Azərbaycan Liberal Demokrat Partiyasının sabiq sədri.

Həyatı
------

Əliyev Fuad Ağası oğlu 4 aprel 1970-ci ildə Bakı şəhərində anadan olub. 1986-cı ildə 160 №-li orta məktəbi bitirib. Həmin ildə Azərbaycan Xarici Dillər İnstitutuna (AXDİ) qəbul olunub. 1988–1989-cu illərdə Moskva və Mıtişi şəhərlərində orduda xidmət edib. 1992-ci ildə AXDİ-ni bitirib.

Əmək fəaliyyətinə 1986-cı ildə BNZ-də fəhləlikdən başlayıb. 1989–1991-ci illərdə Səbail rayonun Komsomol təçkilatında (sərbəst katib) işləyib. 1992–1995-ci illərdə Moskva şəhərində firmanın təsisçi və prezidenti vəzifəsində çalışıb. 1995–1996-cı illərdə Bakı Şəhər İcra Hakimiyyətinin Kooperativ idarəsində əməkdaş vəzifəsində çalışıb.

Siyasi fəaliyyəti
-----------------

Siyasi fəaliyyətə 1997-ci ildən başlayıb. O, 2 ay müddətincə Azərbaycan Liberal Partiyasının (ALP) üzvü və ALP beynəlxalq komitəsinin əməkdaşı olub. 1998-ci il sentyabr ayından Azərbaycan Liberal Demokrat Partiyasının (ALDP) yaradılması üçün təşəbbüs qrupunun üzvü olub. 1999-cu il yanvarın 30-da ALDP təsis konfransında ALDP sədrinin I müavini seçilib. 

ALDP sədr müavini Fuad Əliyev 2000-ci ildə 6 partiyadaşı ilə bərabər ALDP-dən istefa verərək Milli Barış Partiyasını yaratmışdır. O, partiyanın yaranma səbəbini ALDP sədrinin qeyri qənaətbəxş fəaliyyətinin nəticəsi olduğunu söyləmişdir. Sədr Zakir Məmmədov isə bunun siyasətdə başverəbilən normal hadisə olaraq qiymətləndirmişdir.

2000-ci ildəki zəlzələdə ALDP-nin ofisinin olduğu binanın çökməsi nəticəsində Zakir Məmmədov ağır yaralandı və 15 dekabr 2000-ci ildə öldü. Zakir Məmmədovun ölümündən sonra, 15 fevral 2001-ci il tarixli ALDP-nin növbədənkənar konfransında Fuad Əliyevin sədrlik etdiyi Milli Barış Partiyası ALDP-yə birləşdi və Fuad Əliyev partiya sədri seçildi. Daha sonra,15 sentyabr 2001-ci ildə keçirilən qurultayda Fuad Əliyev partiyanın sədri seçildi. O, 2017-ci il aprelin 12-i ALDP V Qurultayında yenidən sədr seçilib.

"Siyasi partiyalar haqqında" yeni qanunun qəbulundan sonra, 1 aprel 2023-cü il tarixində ALDP fəaliyyətini dayandırdı.

2008-ci il Azərbaycan Respublikası prezidenti seçkilərində prezident postuna namizədləyini irəli sürüb. Bu seçkilərdə 7 namizəd arasında Fuad Əliyev 0,77% (28,423 səs) toplamaqla altıncı yeri tutub.

Mənbə
-----

* Fuad Əliyevin biografiyası

İstinadlar
----------

1. ↑  ""Qaynar Qazan"da Fuad Əliyev (I hissə): "Müxalifət üçün hər seçki, hər il ağır keçir"-VİDEO". 2023-04-16 tarixində arxivləşdirilib. İstifadə tarixi: 2023-04-11.
2. 1 2  "ALDP tarixi". 2020-07-13 tarixində arxivləşdirilib. İstifadə tarixi: 2020-07-13.
3. ↑  "Məşhur siyasi partiya fəaliyyətini DAYANDIRDI". 2023-04-01 tarixində arxivləşdirilib. İstifadə tarixi: 2023-04-01.

| ⛭Azərbaycan Respublikası prezidenti seçkilərində prezidentliyə namizədlər |
| --- |
| 1991 | *Ayaz Mütəllibov* |
| 1992 | *Əbülfəz Elçibəy* • İlyas İsmayılov  • Nizami Süleymanov  • Rafiq Abdullayev  • Yaqub Məmmədov |
| 1993 | *Heydər Əliyev* • Kərrar Əbilov  • Zakir Tağıyev |
| 1998 | Etibar Məmmədov  • Əşrəf Mehdiyev  • Firudun Həsənov  • Xanhüseyn Kazımlı  • *Heydər Əliyev* • Nizami Süleymanov |
| 2003 | Etibar Məmmədov  • *İlham Əliyev* • İlyas İsmayılov  • İsa Qəmbər  • Hafiz Hacıyev  • Qüdrət Həsənquliyev  • Lalə Şövkət  • Sabir Rüstəmxanlı |
| 2008 | Fazil Mustafayev  • Fuad Əliyev  • Hafiz Hacıyev  • İqbal Ağazadə  • *İlham Əliyev* • Qulamhüseyn Əlibəyli  • Qüdrət Həsənquliyev |
| 2013 | Araz Əlizadə  • Cəmil Həsənli  • Fərəc Quliyev  • Hafiz Hacıyev  • İqbal Ağazadə  • *İlham Əliyev* • İlyas İsmayılov  • Qüdrət Həsənquliyev  • Sərdar Cəlaloğlu  • Zahid Oruc |
| 2018 | Araz Əlizadə  • Fərəc Quliyev  • Hafiz Hacıyev  • *İlham Əliyev*  • Qüdrət Həsənquliyev  • Razi Nurullayev  • Sərdar Cəlaloğlu  • Zahid Oruc |
| 2024 | Elşad Musayev  • Fazil Mustafa  • Fuad Əliyev  • *İlham Əliyev*  • Qüdrət Həsənquliyev  • Razi Nurullayev  • Zahid Oruc |
| Bölmələrdəki kursivlə verilən adlar həmin seçkidə seçilən prezidenti bildirir |